Et  võimuerakonnad tõmbasid valimiste eel taas varrukast Vene-hirmu jokkerkaardi, oleks rahval aeg loobuda kontrolljoonest kohaliku venelase ja eestlase vahel. Siinsed venelased maksavad makse nagu me kõik (vähemalt käibemaksu ja aktsiise), aidates sellega ära toita vohavat võimueliiti ja bürokraatiat. Piiri oleks vaja "hea" ja "paha" venelase vahele, sest enamus neist pole asustuskolonistid. ENSVs valitses mitmel vähemprestiižikal alal pidev tööjõupuudus ja Sise-Venemaa vaesematelt aladelt saabus siia, kui Nõukogude Liidu  sotsialismi vitriini, hulgi majanduspõgenikke. Pole võimatu, et Nõukogude Eestisse tuli, pärast meie oravate praeguse esinumbri Randpere omaaegset ärakargamist välismaale, mõni Vasja ning tõi kaasa oma pruudi ja hiljem ka lähisugulased. Tänaseks võib tal olla kolm last pluss üheksa lapselast. Milleks Vasja vastu vaenu õhutada?